钦定古今图书集成/方舆汇编/职方典/第1374卷 > 琼州府山川考二 府志
## 钦定古今图书集成/方舆汇编/职方典/第1374卷 > 琼州府山川考二 府志

会同县

南塘山　：在县治前，学宫向之，名“玉几山。” “端山　” 即县治所坐。

潮堂山　：《县志》作瀚堂山。

锺禄山

多异岭　在县东南二十里太平都。上多怪石，中有泉井，旱祷多应。

白鹤岭　在县北七里

文嚣岭　在县东北三十里。

何鲁岭　离县二十里。举人黄表、黄可久世居其下。

佛子岭　：在海边，凌层数丈。

马岭　在县治东十里太平都，势如龙马。西崖岭　在县西三十里，为县祖山。

大塘水　在县治南。源出黎山，分流潴为巨塘。中产茂莲，春夏香馥堪翫。

天塘溪　在县北二十九里。源出文昌天塘岭。嘉积溪　源自五指达乐，会万全江入海。漓盆溪　在县北五里。有平政桥。

水头溪　：在县西北十里。

调懒港　在县东北二十里太平都。潮长成港堪泊舟，退则沙浅，灶户煮盐。欧邨港　在县北四十里，源自文昌坛岭，流至欧村，会潮入海。

冯家港　在县东北七十里。港门曲折，外多石栏，岸多冯家所筑，故名。

天星井　在永安都。祈雨多应。

多异井　在太平都多异岭上。旱祷取水多应。“学宫井　” 在敬一亭之东。知县戴埙命训导梁英裘开凿，供祭盥濯。

乐会县

阴阳山　即今县治。万全之南，流马之北，两水环抱，嶐然起平坡，半土石，其周围广七里许。《寰宇记》云“在县境之内” ，时未迁县故也。

印山　，即《旧志》名应山。万全河水流屹立，若浮印然。

炉山　《旧志》名南山。山脉从西北延绵而来，峰起县学宫向之。

榜山　：从炉山延绵而来，转横亘数里许，形如挂榜，故名。

圣石峰　在慱敖海口，屹立絫絫，如累卵状。时海岛汹涌，砂碛迫隘，或南或北，开合不常，舟人未谙水道，往往有覆溺之患。宋天圣年间，其石突见，故名“圣石。”

莲花峰　在县东六里。山有石盘叠出水面，若莲花然。

金牛岭　在县东南十五里。其山耸峻，插空海中，舟人望之以定方隅。

迈舟岭　在县北八里。山起五峰，俗谓之“五魁。” 案：近建，塔于上。

白石岭　在县西四十里。从五指纵横来，耸出千仞。峰顶巨石，皓若五星，览之各异。东如伏虎，西如立犀，南如笔架，北如竹笋。上有田数亩可耕。中有石龛，幽邃可容数十人。

风门岭　在县西南七十里。诸黎出入咽喉。上有瀑布悬出，旱久声响则雨。

龙见石　在县西北一十五里，状如龙首。山脊半里皆黑石，棱层叠出，宛若龙鳞。

龙磨丘　在县西三里。平地突起石丘，背田面流，阔丈馀，可容数十人，世传“龙磨角其上。” 泮池　东西广五十丈，南北三十丈，莹然如璧，不假开凿而常注。

万全河　即县西北江，受定安会同思河南闾诸水，分为北南二支，襟带县治东北，至雷扑山下复会为一，东流至慱敖港入海。一名“万全” ，一名“饮马河。”

流马河　在县东北。至朴石与万全合流，为县南之通津。亦名“南门河。”

慱敖港　，去县十里许。受万全流马诸水。有《圣》

石镇于水口

学门井　泮池之北

温泉　，有二，一在县西三十里上北偏乡，泉如汤沸，可瀹羊豚。一离县五十里白石乡

临高县

毗耶山　在县西北十里。一名高山。《寰宇记》云：“山顶有兽，状似天蛇，里人呼为毗耶，故名。” 山上有吞人石，其神显灵，县岁祀之。按《外纪》：毗耶，虫名也。作毗耶声，谓之毗耶。山下多此虫，故名。郎伦山　，在县南十六里，下有郎伦村。

罗喝山　，在县南六十里。

峨香山　：在县北二十里。高耸。乡人立营以窥海寇。

落云岭　在县西南十里，一名“实墩。” 脉自那盆蜿蜒而来，将雨作云栖泊。

那盆岭　在县东南三十里。脉自五指山分来，平地突起一峰，状如覆盆。一水自五指山来，远护山右脉至澄迈船头山相合，经定安抵琼山渡，流入大海。

马鞍岭　在县东南八十里。一名“秋阳。” 澄迈交界。

卜姓岭　在县南八十里。下有“卜姓村。”

背腰岭　在县南一百四十里。生𥟖俱背山腰而居。

大江岭　，在县南一百八十里。泉流入大江。龙岭　，去县数十里。

买愁村　在县东二十里。胡澹庵诗：“北远长思闻喜县，南来怕入买愁村。区区万里天涯路，野草荒烟正断魂。”

桐乡　在县东南二十里蚕村都调滩村。地多刺桐，王公佐所居，因以为号。《自记》。

滩神峒　在县南十九里迈龙村。江中耸起一石。昔人于石上砌坛祈祷。久旱滩响必雨，久雨滩响必晴。

县前江　脉自背腰岭流绕县达海。

百人头　在县东北十里。

美龙滩　在县东二十里。水自石巅泻下，高数寻，形如曳练。下有深泽莫测，有平铺，可坐百人。乡人每岁二月会此祭神。

龙潭　在县西三十里。昔有龙出于中，乡人立坛祈雨。

东𥟖江　在县东南六十里。源自澄迈白石岭，流经武陇等村，复出澄迈伍关村，合大江入于海。

博铺港　在县北二十里。水自县流出，与海潮相接。上有巡检司。

黄龙港　：在县西四十里，以村名。

石碑港　：在县北四十里。即三家港。

博顿港　在县西五十里。旧有哨船防御。新安港　在县北五十里，以村名。

博白港　在县西北五十里，源自西龙潭来。吕湾港　在县西五十里。可观海涛。

乌石港　：在县北五十里。

朱碌湾　：在县东二十里。

公馆前井　在县治东，大旱不竭。

涌涌泉　即《潭览》，在县西一里，石源三孔，清冽不竭。

那尼井　在县西三十里。宋庆元丙辰大旱，诸水皆涸。有僧指此地掘至八尺，遇一大石，听有水声，凿得泉，久旱不竭，傍有小石刻云“庆元三年六月十八日记。”

澹庵泉　在县西四十里。宋胡铨谪崖时过此，遇旱，觅得此泉，济渴且甘冽。后里人戴定实命其子雄飞立石，书“澹庵泉” 三字。郡丞方世功“记。” 冷热泉　，在县南一百里。发源自讨伦岭中，水分冷热。

霖泉　在县南十里。泉自石孔涌出，常有海蚌浮上。乡人树木为祷雨之处。

儋州

松林岭　在州治北二十里零春都，一名儋耳山，又名“藤山” ，为州治主。顶圆下垂，八足，上石五色。旧多松树，中有石岩，宋僧和靖修行处。今有祠祀之。道人白玉蟾曾此修炼。

黎粉山　在州东二十里零村都。脉自马蝗山来，孤峙白如粉。

马蝗山　在州东三十里，形如马蝗。昔传汉兵屯于此，后人每挖得铜鼓钲铛等物，盖古战场也。

龙门岭　在州西北三十里磨黎都。海洋峙起石峰，两址奔海，其状肖。门可泊舟。上有石窟，外狭中虚，通海透风，名曰“风门” ，可容数十人。昔传

有蛇潜其间化为龙

凌霄山　在州西三十里。僧和靖脱化处，今为“凌霄福神。”

黎婺山　，在州南二百馀里，人迹罕到。《旧志》以为五指山。宋大观间，立镇州于其侧。

神尖山　在州西四十里，尖秀如笔，上有贞利侯祠。

𥟖晓山　在州西四十里。顶有巨石若岩，乡人以事黎母神。山势向东，旭日光照，环山居民多习儒。又名“德义山。”

黎毗山　在州西北四十里那细都。昔传有蛮人𥟖、毗二姓居其下，后被外人占居，殁后化为妖，居者乃于山顶砌石岩祀之。按《州志》，“在州北三十里那细都” 作“那细山。”

辅龙山　在州西北六十里潭乐都抱社邨。宋赵鼎南迁经此，以为州治之主。山。松林之辅，故曰“辅龙” ，俗呼为抱社岭。

落基山　在州东六十里黎峒中。𥟖人环居其下。

沙锅岭　在州东南，生黎峒中，峙立如锅形。笔架山　在州东南生黎洞中，三峰连耸，若笔架。

南皋山　在州南十里，苍翠蔼然。

狮子石　在州西五十里。海中一石峰，状类狮，船过多祈之。乡人旱祷多应，即神尖山巨石。大江　在州北一里。发源自黎母山，流接沙锅，经天角潭，会诸水合流至州，分为二江，至潭龙复合，与新昌相会入于海。

新昌江　在州南十里。发源经顿骄，会大江入海。

榕桥江　在州东北三十里。下至顿栅港，与海相通。

徐浦江　离州二十里

石牛潭　：在州东八里。深不可测。

五星池　一在州东南，一在州后，一在所前，一在宜伦县，一在西北隅。

莪漫港　在州北四十里那细都，会潮成港。顿栅港　在州东四十里零春都。源自𥟖粉山来，会潮入海。

禾田港　：在州北四十里海岸。东有田，膏腴宜禾。

黄沙港　：在州西四十里。

田头港　：在州南五十里田头村之西。

干冲港　：在州西四十里，潮长可泊舟。

湳滩港　：在州西四十里。

大村港　在州南一百里。源自𥟖母山，流至大村驿，会潮成港入海。

大员港　：在州南一百里。源自禾田黎村来，至大员铺入海。

小员港　在州南二百里小员铺前，会潮成港。新长港　在州西南十里。知州罗杰以便涉者，始筑长堤于上。

乳泉井　在州东南朝天宫前，宋为天庆观。昔东坡居天庆观，得井泉，味美，色白如乳，作《乳泉赋》。

坡井　在天庆观前。东坡夜半与诸生王霄笔携瓢饮之，后废。

相泉　在州西十五里胥场村。宋相赵鼎南迁吉阳，过此遇旱，见濒海有水脉，始凿数尺得泉。后知军方汝运作亭于上，扁曰“明秀” ，为祈雨之所。

白马井　在州西南二十里抱驿都。旧《志》云：“汉代伏波将军乘白马跑沙得泉，因为井。” 后人于井上立伏波庙。又云：“唐懿宗咸通五年，命辛、傅、李、赵四将帅兵过湳滩，适渴，其白马跑沙得泉。” 未知孰是。

昌化县

峻灵山　在县东十里，旧名落脯冈，为县主山。其山之神原封为“峻灵王。” 凡旱潦灾患，祷之辄应。

大陈山　，在县西北十里。状如华盖。昔有大陈黎人居此，因名。

三板山　，在县北三里。上有石船石龙。

笔架山　：在县北三十里。

峨娘九峰山　，在县东北六十里。昔传有蛮妇生九子，皆为酋长，主九峒。

小豸岭　在县东五里

马岭　在县南三十里。形若天马，故名。

象石　即石鼓，在县南十里赤坎东一石阁，立大石上，牛形，鹰嘴象鼻，击之有声如磬。

昌江　在县南十里。源自五指山，流经抱万村。

转北至坝，复西折达自南村，会古镇州溪水。转北又达峨娘溪水，合流至居侯村，始分为南北二江。南江西流经赤坎，转出三家村会潮，故名“南崖江” ，又名“三家港。”

乌泥港　，大潮可出入船只。按《县志》：“西南有吉家浐，自旧县后转北出乌泥浦，会潮成港入海，又名北港。”

棋子湾　在县北三十里大陈山后滨有小石，圆肖棋子，上有淡泉眼。

龙潭　在县南三十里马岭东。俗传有龙伏其中，旱祷多应。

沙洲港　　　、英潮港。

南港　即三家港

神泉　在县北十里神山岭下。源出深涧，水味甘冽，烹茶可疗疾，大旱汲之不竭。

仙井　在县东三十里乐闲峒鹅头岭。下有石泉，从石中涌出，久旱不竭。

万州

东山岭　在州东北二里。脉自马鞍山来，上有华封灵照、维石三岩、鸡竺庵。外有盘石，周围数十丈，号补天石。南峙一峰，上耸巨石，复加一石，西有石笋，高三丈。元监郡大都以梯攀援而上，书“攀凤” 二字。山门刻“珠崖第一。” 山近大路，二石如壁。明正德年间，州守徐忠建偕乐亭于旁。又有鲁亭、黎顺亭、周公爱亭、回山堂、石林山堂、祥云讲堂、文宗堂、贞烈祠及乡贤祠。蔡公祠、八蜡祠。大巫峡、小巫峡。万历三十四年，进士梁必强刱度仙桥，升绝顶。百户王凤翔建观音堂一座。马鞍山　在州西六十里，两峰互峙，为州主山，以状肖，故名。上有一井极深。有鱼蚌，有柑橘，任人食，携归则迷路，胡文路改名“双华山。” 石陇山　在州东南十里。

湳陵山　，在州西南二十里。

把抱山　，在州东十五里。

南山岭　在州南十五里。

独洲岭　在州南海中，风帆半日可到。峰势插天，周围六十里，有田数亩，鸟兽蕃息，州治向之。亦名“榜山” ，又名“独珠岭。”

樟树岭　，即新潭岭，在州东南三十里，石上有人马迹，沙拥则岁丰，痕见则歉。泉从岭出，清冽可澣衣。

小南山　在州南十五里。上有普光岩、梵天坛，旱祷多应。明嘉靖年间，州守刘祷雨，步入岩中石室，凿“同云洞” 三字。

青藤岭　在州西南三十里，山产青藤，故名。南万岭　在州西八十里。产南木、南椰。

牛标岭　在州南三十里，为州学前山。

剑门岭　在州西南二十里，状如剑峙，故名。有“石凿凌云山” 三字。

铜鼓岭　在州南五里。昔人掘得铜鼓，故名。高山岭　，一名“横栅” ，在州西北二十里，顶有大石，忽泉泪天即雨，旱祷应之。

风门岭　在州北八十里，乐、会交界，路经其中。两旁立石门，空谷深邃，盗贼间伏之。

六连岭　在州北六十里。六峰连续如旗，为州后障。内有荒田，聚麋鹿，名为“鹿市。”

金牛岭　在州北八十里。昔传山上金牛夜光，舟人望见宝气，上有井泉，旁石有金牛蹄迹。馒头岭　在州西二百九里。山在岐峒中。鹧鸪啼山　在州西二百十里，生岐峒中多鹧鸪。

丫髻岭　在州西北三十里，以形名。

石牛坡　在州北三十里。

华封岩　在东山岭上。高二丈馀，中通石径，有石室方丈丹井。宋宣和四年，壁刻“华封” 二字。后至明永乐甲午，千户曹勤始开，自是游览者众。灵照岩　，在东山岭上。

维石岩　在东山岭上

金仙水　在州北三里。即仙河。源自𥟖山，东入于海。畔有石盘，上有人马迹、黎头、葫芦痕。昔传交趾道士结庵炼丹于此，养一鸡置枕中啼即梦觉。后道士迁居多云岭，数年莫知所之。南陵水　，在州西三十里。

都封水　，在州南三十里。

石象涧　在州西十里，以形名，俗呼为“坦朗塔。” 右一巨石如象。

南渡溪　：在州南七里。

陂都溪　：在州西北十里。

大溪水　在州南十里。源自西𥟖山。元延祐戊午年，崩为港口。

石龟河　在州西十二里。河中有盘石砥流形。

似龟声如鼓

白石湖　在州东二十里。湖内有二大盘石，方二丈许，游客多登之。

南山河　水绕湾曲下海。明嘉靖年间，洪水为灾，自南山至保定，下穿税田，一直成河。父老告伤，顺水导筑堤防，水始由。旧名曰“大官坝。” 港门港　在州东二十里，即小海港。港门二石峙起。南北二门虽通，舟颇险。上有小庙一、石船三。番神商舟往来，祷之灵应。明嘉靖三年，飓风起，石神忽不见。

南港　：在州东一百五十里。

小渡港　：在州东北三十里。旧名莲塘。

前后澳　：在州东二十馀里。可泊海舟。

独洲洋　在州南五十里，海贼多覆舟于此。龙湾　在州南十五里。传有龙起，故名。

乌鱼场大塘　在州东南十里馀以其中有独珠山，故并列于《山川》。

“水月堂井　” 在州东东山下，味异常。

铁炉井　在州南壕边，土人凿之。

石井　在州西北十里，大旱不竭。

保抱井　在州南七里。石穴涌泉，乡人陈天祥世居其地，以石砌为井，常满。

有本泉　在州东十二里东山石壁下。元侍御史丘世杰偕东坡书院山长刘复初游其地，题曰“有本泉。”

热汤泉　在州西四十里，平地上泉出如汤。长沙海　，在州东。《古志》云：“千里长沙。”

石塘海　在州东。《琼莞志》云：“万里石塘，见今府。”